Chicago Blackhawks

Os **Chicago Blackhawks** (escrito **Black Hawks** ata 1986, e coñecidos coloquialmente como **Hawks**) son un equipo profesional de hóckey sobre xeo da cidade de Chicago (Estados Unidos) que compite na National Hockey League (NHL) como membro da Central Division na Conferencia Oeste. Foi fundado en 1926 e gañou seis Stanley Cups (1933-34, 1937-38, 1960-61, 2009-10, 2012-13 e 2014-15), catro títulos de conferencia (1991-92, 2009-10, 2012-13 e 2014-15), dous Presidents' Trophies (1990–91, 2012–13) e 15 títulos de división. Entre 1926 e 1986 era denominado **Chicago Black Hawks**, trocando a súa denominación pola actual en 1986. Son un dos denominados "Original Six" da NHL, xunto cos Detroit Red Wings, os Montreal Canadiens, os Toronto Maple Leafs, os Boston Bruins, e os New York Rangers. Dende a tempada 1994-95 o equipo xoga os seus partidos como local no United Center, que comparte cos Chicago Bulls da National Basketball Association (NBA); previamente ambos equipos xogaron no actualmente demolido Chicago Stadium.

O propietario orixinal dos Blackhawks foi Frederic McLaughlin, un propietario moi intervencionista que despediu a moitos adestradores mentres tivo a franquía e levou o equipo a gañar dous títulos da Stanley Cup en 1934 ee 1938. Logo da morte de McLaughlin en 1944, o equipo pasou a ser propiedade familia Norris, que actuaron como arrendadores como donos do Chicago Stadium, e tamén tiñan participación en varios equipos da NHL. Inicialmente, a propiedade dos Norris exercíase a través dun sindicato encabezado polo veterano executivo Bill Tobin, e o equipo quedou relegado en favor do Detroit Red Wings, tamén propiedade dos Norris. Logo da morte de James E. Norris pai en 1952, os bens da familia Norris repartíronse entre os seus membros, e James D. Norris converteuse no propietario dos Blackhawks. O mozo Norris amosou un interese activo no equipo, que gañou outra Stanley Cup baixo a súa xestión en 1961. Logo da morte de James D. Norris en 1966, a franquía pasou ás mans da familia Wirtz. En 2007, o control do equipo pasou ás mans de Rocky Wirtz, a quen se lle atribúe a transformación da organzación, que perdera tanto o interese da afección como a competitividade; baixo a xestión de Wirtz, os Blackhawks gañaron tres veces a Stanley Cup en 2010, 2013 e 2015. Rocky morreu en xullo de 2023, e o seu fallo, Danny Wirtz, foi nomeado presidente dos Blackhawks.

Máis de 800&nbsp;xogadores vestiron a camisola da franquía, incluíndo a uns corenta membros do Hockey Hall of Fame. De todos eles, Stanley Mikita xogou no equipo entre as tempadas 1958-59 e 1979-1980. É o máximo puntuador e pasador da historia da franquía, así como o xogador máis empregado, tanto en liga regular como nos *play-offs*. É superado só por Robert Hull en número de goles tanto nas series como na liga regular, os dous xogadores compartiron case toda a súa carreira.

## Identidade do equipo 
### Nome 
[miniatura|dereita|O xefe amerindio [Falcón Negro.]]
O nome imaxinado por Laughlin para a franquía e que fai referencia ao xefe amerindio Falcón Negro escribiuse en dúas palabras dende o seu debut na NHL. Durante o verán de 1986, o descubrimento do contrato orixinal do equipo amosou que o nome escribírase *Blackhawks* nunha soa palabra. O daquela propietario, Bill Wirtz, decidiu formalizar este nome para axustarse ao documento orixinal.

### Mascota 
miniatura|esquerda|Tommy Hawk en outubro de 2021.
Como a maior parte dos equipos profesionais americanos, os Blackhawks posúen a súa propia mascota. A mascota dos Blackhawks é **Tommy Hawk**, un *buteogallus anthracinus* antropomorfo que leva as catro plumas dos Blackhawks na súa cabeza, xunto cunha camisola do equipo e pantalóns de hóckey sobre xeo. O seu nome é un xogo de palabras que fai referencia ao tomahawk, un arma empregada polos nativos norteamericanos.

Tommy Hawk participa frecuentemente no lanzamento de camisolas no United Center. Tommy Hawk foi introducido no Mascot Hall of Fame en 2019.

## Pavillóns 
Dende 1994, os Chicago Blackhawks xogan os seus partidos como locais no United Center, se ben anteriormente xogou algunhas tempadas no Chicago Coliseum, e a maior parte da súa historia no Chicago Stadium (entre 1929 e 1994). Dende a primeira tempada da franquía, o equipo de Chicago empregou os tres pavillóns para os seus partidos como local nos seguintes períodos:

### Chicago Coliseum 
### Chicago Stadium 
### United Center 
#### Asistencia ao United Center 
Os Blackhawks levan conseguido o récord de asistencia as cinco últimas tempadas de xeito consecutivo.

## Equipos afiliados 
[miniatura|250px|[Ben Smith (hockey sobre xeo)|Ben Smith coa camisola dos Rockford IceHogs, equipo afiliado a Chicago na American Hockey League (AHL).]]
As franquías da NHL teñen un cadro de xogadores limitado por convenio, polo que contan cun ou máis equipos «afiliados» que cada ano compiten en ligas menos importantes. Isto permítelles recrutar xogadores novos na repesca anual, posibilitándolles continuar o seu desenvolvemento sen comezar demasiado cedo. Ademais, estes equipos afiliados (tamén chamados clubs escola ou *farm teams* en inglés) constitúen unha reserva de talentos para as franquías da NHL, que os atraen a mercé das lesións e/ou a pobre formación do equipo. A excepción dos equipos propietarios do seu propio club escola, as afiliacións finalizan cun acordo contractual e non se conxelan no tempo. Dende os seus inicios, os Blackhawks tiveron as seguintes afiliacións:

### Afiliacións secundarias 
Ademais destes equipos, as franquías da NHL posúen unha ou dúas afiliacións denominadas «secundarias» con equipos que compiten en ligas menores. Estes equipos son empregados xeralmente como depósito de xogadores para os equipos anteriores en caso de ausencias por lesión de xogadores ou partidos cun equipo da NHL. Ao longo da súa historia, os Blackhawks tiveron as seguintes afiliacións secundarias: De todos os xogadores que levaron o "C" na súa camisola, o porteiro Charlie « Chuck » Gardiner é o único que levou o seu equipo á Copa Stanley. Os diferentes xogadores que teñen sido capitáns do equipo ao longo da súa historia son:

|}

#### Eleccións na primeira rolda do *draft* 
Cada ano dende 1963, os xogadores das ligas menores teñen a posibilidade de asinar contratos coas franquías da NHL. Ao longo da súa historia, os Blackhawks escolleron dúas veces en primeira posición, seleccionando a Connor Bedard (2023) e Patrick Kane (2007). A continuación móstranse as eleccións na primeira rolda do *draft* da NHL dos Chicago Blackhawks:

|}

#### Líderes históricos 
*Para os significados das abreviaturas véxase estatísticas do hóckey sobre xeo.*

Esta sección presenta os diferentes récords da franquía. A táboa refírese a anotadores na historia da franquía e os puntos contabilizados fan referencia só aos anotados coa franquía de Chicago.

#### Números retirados 
;**Notas:**
* 1 *Os dous xogadores que levaron o #3 foron homenaxeados.*
* 2 Gretzky nunca xogou para a franquía. O seu dorsal #99 foi retiradode toda a Liga pola NHL.

## Membros do Hockey Hall of Fame 
### Xogadores 
## Trofeos da NHL e internos 
### Trofeos colectivos 
[miniatura|Os Chicago Blackhawks na [Casa Branca xunto co presidente Barack Obama logo de gañar a Copa Stanley en 2013.]]
;Copa Stanley
O trofeo final para un equipo na NHL, a Stanley Cup é entregada ao campión das series eliminatorias dende a tempada 1926-27. Os Blackhawks son o quinto equipo que máis veces inscribiu o se noma na Copa Stanley cun total de seis vitorias.
:* 1934, 1938, 1961, 2010, 2013 e 2015.

;Presidents' Trophy
O Presidents' Trophy é entregado ao equipo que máis puntos sumou na clasificación xeral da NHL durante a liga regular. O trofeo é outorgado dende a tempada 1985-86. Dende que se creou o trofeo, os Blackhawks gañaron o trofeo en dúas ocasións.
:* 1991 e 2013.

;Prince of Wales Trophy
Dende a tempada 1993-1994, entrégase o Prince of Wales Trophy ao equipo gañador da final da Conferencia Leste durante os *play-offs*. O Prince of Wales Trophy é o trofeo que máis veces mudou o seu significado ao longo da historia da NHL. Os Blackhawks gañaron en dúas ocasións este trofeo cos seguintes significados:
:* Campións da liga regular: 1967
:* Campións da división Leste: 1970

;Clarence S. Campbell Bowl
[miniatura|O [Clarence S. Campbell Bowl.]]
:O Clarence S. Campbell Bowl foi entregado por primeira vez en 1968 e é entregado anualmente ao equipo campión dos *play-offs* na Conferencia Oeste. Os Chicago Blackhawks gañaron sete veces este galardón:
:* 1971, 1972, 1973, 1992, 2010, 2013 e 2015

;Campións de división
:* East Division: 1970
:* West Division: 1971, 1972, 1973
:* Smythe Division: 1976, 1978, 1979, 1980
:* Norris Division: 1983, 1986, 1990, 1991, 1993
:* Central Division: 2010, 2013, 2017

## Notas 
### Referencias 
## Véxase tamén 
### Ligazóns externas 
* Sitio web oficial